PQ-199-сон 29.05.2024. Bolalar sogʻlomlashtirish oromgohlarida dam oladigan bolalar qamrovini kengaytirishga qaratilgan chora-tadbirlar toʻgʻrisida
Hujjat turi: qaror | Qabul qilgan organ: Vazirlar Mahkamasi

Bolalar sogʻlomlashtirish oromgohlarida dam oladigan bolalar qamrovini kengaytirishga qaratilgan chora-tadbirlar toʻgʻrisida
1-ILOVA
Hamkorlik loyihalarini amalga oshirish uchun “E-auksion” elektron savdo platformasi orqali hamkorlarga taklif etiladigan bolalar sogʻlomlashtirish oromgohlari ROʻYXATI
2-ILOVA
Bino-inshootlari va (yoki) yer uchastkalari yozgi mavsumdan tashqari payt da hamkorlarga ijaraga beriladigan bolalar sogʻlomlashtirish oromgohlari ROʻYXATI
3-ILOVA
Bolalarni sogʻlomlashtirish va aholi salomatligini tiklashga koʻmaklashish jamgʻarmasi mablagʻlari hisobidan qurilayotgan bolalar sogʻlomlashtirish oromgohlari ROʻYXATI
4-ILOVA
Kasaba uyushmalari tizimidagi bolalar sogʻlomlashtirish oromgohlarini qurish, taʼmirlash va saqlash xarajatlariga qayta yoʻnaltirish uchun maqbullashtirilayotgan mablagʻlar
5-ILOVA
Mahalliy budjetlarning qoʻshimcha manbalari hisobidan bolalarning dam olishlarini tizimli tashkil etish va sogʻlomlashtirish ishlarini yanada takomillashtirish maqsadida 2024-2025-yillar davomida har yili ajratiladigan mablagʻlar
6-ILOVA
Yer maydoni oʻrmon xoʻjaliklari fondlari balansida boʻlgan va toifasi oʻzgartiril adigan YER UCHASTKALARI
Oʻzbekiston Respublikasi Prezidentining qarori, 29.05.2024 yildagi PQ-199-son
Oʻzbekiston Respublikasi Prezidentining
Qarori
Bolalar sogʻlomlashtirish oromgohlarida dam oladigan bolalar qamrovini kengaytirishga qaratilgan chora-tadbirlar toʻgʻrisida
Soʻnggi yillarda mamlakatimizda bolalar sogʻligʻini mustahkamlash va tiklash, maktab taʼtillari davrida ularning ijodiy salohiyatini rivojlantirish borasida keng koʻlamli ishlar amalga oshirildi. Xususan, 2023-yilning yoz mavsumida jami 196 ta statsionar bolalar sogʻlomlashtirish oromgohlari faoliyati yoʻlga qoʻyilib, 158 ming nafar bolalar sogʻlomlashtirildi.
Shu bilan birga, bolalar sogʻlomlashtirish oromgohlari soni aholining oʻsish darajasiga mutanosib tarzda oshib borishi taʼminlanmagan. Jumladan, mamlakatimizda bolalar soni 1991-yilga nisbatan 71 foizga oshgan boʻlsa-da, ularni sogʻlomlashtirish oromgohlari soni ikki baravarga qisqargan.
Oʻtgan 3 yil mobaynida faoliyat yuritmayotgan yoki samarasiz ishlayotgan bolalar sogʻlomlashtirish oromgohlarining faoliyatini toʻgʻri va samarali yoʻlga qoʻyish uchun 80 ta statsionar bolalar sogʻlomlashtirish oromgohi Oʻzbekiston kasaba uyushmalari Federatsiyasi tasarrufiga oʻtkazildi.
Bolalarni sogʻlomlashtirish oromgohlari bilan qamrab olish darajasini oshirish, maktab taʼtillari davrida boʻsh paytlarini mazmunli oʻtkazishini tashkil etish, ularni vatanparvarlik ruhida tarbiyalash va sogʻlomlashtirish ishlarining samaradorligini oshirish maqsadida:
1. Oʻzbekiston kasaba uyushmalari Federatsiyasining (keyingi oʻrinlarda — Federatsiya) quyidagi takliflari maʼqullansin:
a) tadbirkorlik subyektlari va xoʻjalik yurituvchi subyektlarni (keyingi oʻrinlarda — hamkorlar) jalb etgan holda
1-ilovaga
muvofiq statsionar bolalar sogʻlomlashtirish oromgohlari (keyingi oʻrinlarda — oromgohlar) negizida quyidagi mexanizmlar orqali oʻzaro manfaatli hamkorlik loyihalarini amalga oshirish:
oromgohlar hududining bir qismida yangi binolarni qurish yoki mavjud binolarni taʼmirlash va jihozlash sharti bilan oromgohlar bino-inshootlari va (yoki) yer uchastkalarining bir qismini 15 yilgacha muddatga hamkorlarga ijaraga berish;
oromgohlar hududida yangi binolarni qurish yoki mavjud binolarni taʼmirlash va jihozlash sharti bilan oromgohlar bino-inshootlari va (yoki) yer uchastkalarini yozgi mavsumdan tashqari paytda foydalanish uchun 10 yilgacha muddatga hamkorlarga ijaraga berish. Bunda Federatsiya oromgoh binolari va yer uchastkasidan yozgi mavsum paytida oromgohlar tashkil etish uchun foydalanadi;
oromgohlar hududida yangi binolarni qurish yoki mavjud binolarni taʼmirlash va jihozlash, shuningdek, yozgi mavsum paytida oromgohlar tashkil etish sharti bilan oromgohlar bino-inshootlari va (yoki) yer uchastkalarini 10 yilgacha muddatga hamkorlarga ijaraga berish;
b)
2-ilovaga
muvofiq oromgohlarning bino-inshootlari va (yoki) yer uchastkalarini yozgi mavsumdan tashqari paytda hamkorlarga ijaraga berish orqali ularni oʻzini oʻzi moliyalashtirish tizimiga oʻtkazish.
2. Quyidagilar:
Federatsiya tomonidan
3-ilovada
koʻrsatilgan oromgohlar Bolalarni sogʻlomlashtirish va aholi salomatligini tiklashga koʻmaklashish jamgʻarmasi mablagʻlari hisobidan qurilayotganligi;
Qoraqalpogʻiston Respublikasi Joʻqorgʻi Kengesi Nukus shahrida joylashgan “Turon” oromgohini rekonstruksiya qilish tashabbusini bildirganligi maʼlumot uchun qabul qilinsin.
3. Federatsiya tomonidan
3-ilovada
koʻrsatilgan obyektlarni qurish ularni loyihalashtirish bilan bir paytda amalga oshirilayotgan boʻlsa, qurilish ishlari toʻxtatiladi, loyiha-smeta hujjatlari toʻliq shakllantirilib, oʻrnatilgan tartibda ekspertiza xulosasi olinadi.
Qurilish va uy-joy kommunal xoʻjaligi vazirligi
3-ilovada
nazarda tutilgan obyektlar boʻyicha loyiha-smeta hujjatlari belgilangan tartibda ekspertizadan oʻtkazilishini tashkil etsin.
4. Belgilansinki:
a) oromgohlarda bino-inshootlarni qurish boʻyicha loyihalar Federatsiya tomonidan ishlab chiqiladigan shartlar asosida tayyorlanadi hamda mazkur loyihalar Federatsiya bilan kelishiladi;
b) mazkur qarorning 1-bandi
“a” kichik bandida
nazarda tutilgan hamkorlik loyihalari Federatsiya tomonidan ishlab chiqiladigan shartlar asosida hamkorlarga “E-auksion” elektron savdo platformasi orqali taklif etiladi.
Bunda ijara shartnomasi boʻyicha eng yuqori narx taklif etgan hamkor bilan ijara shartnomasi tuziladi hamda quriladigan barcha bino-inshootlar Federatsiya mulki sifatida rasmiylashtiriladi va belgilangan tartibda hamkor tomonidan foydalaniladi.
Hamkorlar ijaraga olingan oromgohning bino-inshootlari, mol-mulki va yer uchastkasiga oʻzgartirish kiritmagan va zarar yetkazmagan tarzda qonunchilikda taqiqlanmagan tadbirkorlik faoliyati bilan shugʻullanishi mumkin;
v) hamkorlik loyihalarini amalga oshirish uchun “E-auksion” elektron savdo platformasiga joylashtirilgan oromgohlar boʻyicha 3 oy muddatda hamkorlar aniqlanmagan taqdirda, ijara shartlari qayta koʻrib chiqilib, oromgohlar qayta savdoga chiqariladi hamda yana 3 oy muddatdan soʻng tadbirkorlar tomonidan qiziqish bildirilmagan oromgohlar Bolalarni sogʻlomlashtirish va aholi salomatligini tiklashga koʻmaklashish jamgʻarmasi mablagʻlari yoki boshqa manbalar hisobidan bosqichma-bosqich quriladi va taʼmirlanadi.
Davlat aktivlarini boshqarish agentligi Federatsiya tizimidagi tegishli oromgohlarni “E-auksion” elektron savdo platformasiga joylashtirish va hamkorlarni aniqlash boʻyicha Federatsiyaga koʻmaklashib borsin.
5. Bolalarni sogʻlomlashtirish va aholi salomatligini tiklashga koʻmaklashish jamgʻarmasiga:
a) 2024-2025-yillarda respublika budjetidan jami 425 milliard soʻm yoʻnaltirilsin. Bunda Iqtisodiyot va moliya vazirligi bir oy muddatda
4-ilovaga
muvofiq budjet xarajatlarini maqbullashtirish hisobiga 175 milliard soʻm hamda Oʻzbekiston Respublikasi Prezidenti topshiriqlariga asosan hududlarni ijtimoiy-iqtisodiy rivojlantirish uchun xarajatlar hisobidan 50 milliard soʻm, shuningdek respublika budjetidan 2025-yilda 200 milliard soʻm ajratsin;
b) 2024-2025-yillarda Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari jami 210 milliard soʻm, jumladan, 2024-yil 1-noyabrga qadar 105 milliard soʻm hamda 2025-yil 1-sentabrga qadar 105 milliard soʻm mablagʻlar
5-ilovaga
muvofiq mahalliy budjetlarning qoʻshimcha manbalari hisobidan ajratilishini taʼminlasin.
6. Bolalarni sogʻlomlashtirish va aholi salomatligini tiklashga koʻmaklashish jamgʻarmasiga ushbu qarorning
5-bandida
nazarda tutilgan tartibda ajratilgan mablagʻlar quyidagilar uchun yoʻnaltirilishi belgilab qoʻyilsin:
mazkur qarorning
3-ilovasida
koʻrsatilgan oromgohlarni qurish;
Federatsiya tizimidagi oromgohlarda Oʻzbekiston Respublikasi fuqarolarining farzandlari dam olishi va ularni sogʻlomlashtirish xarajatlarining bir qismini qoplash maqsadida har bir yoʻllanma narxining 50 foizidan oshmagan miqdorda oromgohlarga kompensatsiya toʻlash;
Bolalarni sogʻlomlashtirish va aholi salomatligini tiklashga koʻmaklashish jamgʻarmasi va Bolalarning dam olishini va sogʻlomlashtirilishini tashkil etish departamenti hamda uning hududiy boʻlinmalarining moddiy-texnika bazasini shakllantirish, binolarni saqlash, xodimlariga oylik ish haqi va unga tenglashtirilgan toʻlovlarni toʻlash.
Oldingi
tahrirga qarang.
Bunda mazkur qarorning
5-bandida
nazarda tutilgan mablagʻlarni 2023-yil yoz mavsumida dam olgan bolalarning yoʻllanma xarajatlari uchun tegishli yilda amalda boʻlgan tartib asosida kompensatsiya toʻlash hamda 2024-yilda Federatsiya tizimidagi oromgohlarni yoz mavsumiga tayyorlash maqsadida olib borilgan taʼmirlash ishlari boʻyicha vujudga kelgan qarzdorlikni qoplash uchun yoʻnaltirishga ruxsat etiladi.
(6-band Oʻzbekiston Respublikasi Prezidentining 2024-yil 11-yanvardagi PF-1-sonli
Farmoniga
asosan beshinchi xatboshi bilan toʻldirilgan — Qonunchilik maʼlumotlari milliy bazasi, 13.01.2025-y., 06/25/1/0022-son)
7. Soliq qoʻmitasi Federatsiya bilan birgalikda bir oy muddatda 2027-yil 1-yanvarga qadar Federatsiya tizimidagi oromgohlarning:
bino-inshootlari va yer uchastkalarini ijaraga berishdan olinadigan daromadlari foyda soligʻidan;
ijaraga berilgan obyektlari va ular egallagan yer uchastkalari yuridik shaxslarning mol-mulkiga solinadigan soliqdan hamda yuridik shaxslardan olinadigan yer soligʻidan ozod etilishini nazarda tutuvchi Soliq
kodeksiga
qoʻshimcha kiritish boʻyicha qonun loyihasini Vazirlar Mahkamasiga kiritsin.
8. Qurilish va uy-joy kommunal xoʻjaligi vazirligi, Maktabgacha va maktab taʼlimi vazirligi, Sogʻliqni saqlash vazirligi, Federatsiya:
ikki hafta muddatda oromgohlarning qurilish qiymatini pasaytirish va kelgusida ulardan foydalanishda xarajatlarni kamaytirishni taʼminlovchi idoraviy qurilish normalari va qoidalari ishlab chiqilishini taʼminlasin;
bir oy muddatda oromgohlarni qurish boʻyicha namunaviy loyihalarni ishlab chiqib, Bolalarning dam olishlarini tizimli tashkil etish va sogʻlomlashtirish masalalari boʻyicha respublika komissiyasiga taqdim etsin.
Bunda namunaviy loyihalar va loyiha-smeta hujjatlarini ishlab chiqishda yangicha yondashuvlar asosida energiya tejamkorlikni taʼminlashga, zamonaviy dizayn, isitish tizimi mavjud boʻlishi hamda binolar issiqligini bir xilda ushlashga, shu jumladan deraza va romlar, pol qoplamasi issiqlikni chiqarib yubormasligi va boshqa zamonaviy talablarga alohida eʼtibor qaratilsin.
Shuningdek, qurilish materiallari hamda boshqa jihoz va anjomlarning mahalliy ishlab chiqaruvchilari mavjud boʻlgan holda ushbu mahsulotlarning xorijda ishlab chiqarilganlarini sotib olishga yoʻl qoʻyilmasligi belgilansin.
9. Federatsiya, “Oʻzagrokimyohimoya” AJ tugatish komissiyasi, Davlat aktivlarini boshqarish agentligi hamda Iqtisodiyot va moliya vazirligining Qashqadaryo viloyati, Kitob tumani, Qaynar mahallasida joylashgan “Kimyogar” oromgohini baholangan qiymatda “Qashqadaryo agrokimyohimoya” aksiyadorlik jamiyatining Davlat budjeti, davlat maqsadli jamgʻarmalari va ajratilgan budjet ssudasi boʻyicha qarzdorliklarini kamaytirish hisobiga Federatsiyaga mulk huquqi asosida berish toʻgʻrisidagi taklifiga rozilik berilsin.
10. “Sijjak” dam olish oromgohi Federatsiyaga mulk huquqi asosida berilganligi maʼlumot uchun qabul qilinsin.
“Sijjak” dam olish oromgohining Davlat aktivlarini boshqarish agentligiga oʻtkazilgan barcha mol-mulklari Federatsiyaga mulk huquqi asosida oʻtkazib berilsin.
Davlat aktivlarini boshqarish agentligi bir oy muddatda tegishli normativ-huquqiy hujjatlarga oʻzgartirish va qoʻshimchalar kiritish toʻgʻrisidagi Hukumat qarori loyihasini Vazirlar Mahkamasiga kiritsin.
11. Andijon va Samarqand viloyati hokimliklari hamda Ekologiya, atrof-muhitni muhofaza qilish va iqlim oʻzgarishi vazirligi ikki oy muddatda
6-ilovadagi
oromgohlarning faoliyati uchun zarur boʻlgan yer uchastkalarini tabiatni muhofaza qilish, sogʻlomlashtirish va rekreatsiya maqsadlariga moʻljallangan yerlar toifasiga oʻtkazish boʻyicha takliflarni Qishloq xoʻjaligiga moʻljallangan va oʻrmon fondi yerlarining yer fondi toifalarini oʻzgartirish masalalarini koʻrib chiqish boʻyicha Hukumat komissiyasiga oʻrnatilgan tartibda kiritsin.
12. Oʻzbekiston Respublikasi Prezidentining 2022-yil 18-noyabrdagi “Bolalarning dam olishlarini tizimli tashkil etish va sogʻlomlashtirish ishlarini yanada takomillashtirishga doir qoʻshimcha chora-tadbirlar toʻgʻrisida”gi PQ-427-son qarori 1-bandi “b” kichik bandining
toʻrtinchi xatboshisi
quyidagi tahrirda bayon etilsin:
“Oʻzbekiston kasaba uyushmalari Federatsiyasi tizimidagi oromgohlarda Oʻzbekiston Respublikasi fuqarolarining farzandlari dam olishi va ularni sogʻlomlashtirish xarajatlarining bir qismini qoplash maqsadida har bir yoʻllanma narxining 50 foizidan oshmagan miqdorda oromgohlarga kompensatsiya toʻlash”.
13. Mazkur qarorning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin.
Amalga oshirilayotgan chora-tadbirlar natijadorligi yuzasidan har yil yakuni boʻyicha Oʻzbekiston Respublikasi Prezidentiga axborot berib borilsin.
Oʻzbekiston Respublikasi Prezidenti Sh. MIRZIYOYEV
Toshkent sh.,
2024-yil 29-may,
PQ-199-son
Oʻzbekiston Respublikasi Prezidentining 2024-yil 29-maydagi PQ-199-son
qaroriga
1-ILOVA
Hamkorlik loyihalarini amalga oshirish uchun “E-auksion” elektron savdo platformasi orqali hamkorlarga taklif etiladigan bolalar sogʻlomlashtirish oromgohlari
T/r
T/r
Oromgoh nomi
Oromgoh manzili
Qurilish turi
Qoraqalpogʻiston Respublikasi
1.
1.
“Aydin jol” bolalar oromgohi
Taxiatosh tumani, “Aydin jol” MFY
Kapital taʼmirlash
Andijon viloyati
2.
1.
“Quyoshcha” bolalar oromgohi
Boʻston tumani, “Mustaqillikning 15 yilligi” MFY
Rekonstruksiya qilish
3.
2.
“Oqbuloq” bolalar oromgohi
Jalaquduq tumani, “Oxunboboyev” MFY
Rekonstruksiya qilish
4.
3.
“Ulugʻnor” bolalar oromgohi
Ulugʻnor tumani, “Oʻzbekiston” MFY
Rekonstruksiya qilish
5.
4.
“Oltinkoʻl” bolalar oromgohi
Oltinkoʻl tumani, “Xondibogʻi” MFY
Rekonstruksiya qilish
6.
5.
“Asaka” bolalar oromgohi
Asaka tumani, “Niyozbotir” MFY
Rekonstruksiya qilish
7.
6.
“Burgut” bolalar oromgohi
Izboskan tumani, “Eloton” MFY
Rekonstruksiya qilish
Buxoro viloyati
8.
1.
“Peshku” bolalar oromgohi
Peshku tumani, “Malishoyak” MFY
Kapital taʼmirlash
9.
2.
“Quyosh nuri” bolalar oromgohi
Vobkent tumani, “Rozmoz” MFY
Rekonstruksiya qilish
10.
3.
“Bolalar sayyorasi” bolalar oromgohi
Gʻijduvon tumani, “Todon” MFY
Rekonstruksiya qilish
11.
4.
“Gulxan” bolalar oromgohi
Kogon tumani, “Xoʻja Yakshaba” MFY
Rekonstruksiya qilish
12.
5.
“Charos”bolalar oromgohi
Jondor tumani, “Poʻloti” MFY
Rekonstruksiya qilish
13.
6.
“Bunyodkor” bolalar oromgohi
Buxoro tumani, “Koʻchkoʻmar” MFY
Rekonstruksiya qilish
Jizzax viloyati
14.
1.
“Sh. Rashidov” bolalar oromgohi
Sh. Rashidov tumani, “Tinchlik” MFY
Joriy taʼmirlash va qoʻshimcha obyektlar qurish
15.
2.
“Yangiobod” bolalar oromgohi
Yangi obod tuman, “Xoʻjamushkent” MFY
rekonstruksiya
Qashqadaryo viloyati
16.
1.
“Chavandoz” bolalar oromgohi
Yakkabogʻ tumani, “Oʻrta” MFY
Rekonstruksiya qilish
17.
2.
“Zebiniso” bolalar oromgohi
Shahrisabz tumani, “Uloch” MFY
Rekonstruksiya qilish
Samarqand viloyati
18.
1.
“Alpomish” bolalar oromgohi
Samarqand tumani, “Ohalik” MFY
Rekonstruksiya qilish
19.
2.
“Quvnoq” bolalar oromgohi
Ishtixon tumani, “Bogʻbon” MFY
Rekonstruksiya qilish
20.
3.
“Shabnam” bolalar oromgohi
Ishtixon tumani, “Damariq” MFY
Rekonstruksiya qilish
21.
4.
“Qoʻshchinor” bolalar oromgohi
Nurobod tumani, “Sazogʻon” MFY
Rekonstruksiya qilish
22.
5.
“Kamalak jilosi” bolalar oromgohi
Samarqand tumani, “Oʻrta Ohalik” MFY
Rekonstruksiya qilish
23.
6.
“Yosh astronom” bolalar oromgohi
Samarqand tumani, “Mironqul” MFY
Rekonstruksiya qilish
24.
7.
“Samarqand” bolalar oromgohi
Samarqand tumani, “Mironqul” MFY
Rekonstruksiya qilish
25.
8.
“Adas” bolalar oromgohi
Tayloq tumani, “Adas” MFY
Rekonstruksiya qilish
26.
9.
“Uzunsoy” bolalar oromgohi
Urgut tumani, “Uzunsoy” MFY
Rekonstruksiya qilish
27.
10.
“Bahora” bolalar oromgohi
Urgut tumani, “Qoratepa” MFY
Rekonstruksiya qilish
Surxondaryo viloyati
28.
1.
“Janub gavhari” bolalar oromgohi
Uzun tumani, “Malandiyon” MFY
Rekonstruksiya qilish
29.
2.
“Surxon tongi” bolalar oromgohi
Sariosiyo tumani, “Nilu” MFY
Rekonstruksiya qilish
30.
3.
“Sherobod” bolalar oromgohi
Sherobod tumani, “Gʻoʻnjak-2” MFY
Rekonstruksiya qilish
Toshkent viloyati
31.
1.
“Orzu” bolalar oromgohi
Ohangaron tumani, “Sanam” MFY
Rekonstruksiya qilish
Fargʻona viloyati
32.
1.
“Quvasoy” bolalar oromgohi
Quvasoy tumani, “Lashkar” MFY
Kapital taʼmirlash
33.
2.
“Oltiariq” bolalar oromgohi
Oltiariq tumani, “Qapchigʻay” MFY
Rekonstruksiya qilish
34.
3.
“Shoʻxay” bolalar oromgohi
Furqat tumani, “Gʻuncha” MFY
Rekonstruksiya qilish
35.
4.
“Al-Fargʻoniy” bolalar oromgohi
Fargʻona tumani, “Navkent” MFY
Rekonstruksiya qilish
36.
5.
“Tovul” bolalar oromgohi
Beshariq tumani, “Yuqori Tovul” MFY
Rekonstruksiya qilish
Xorazm viloyati
37.
1.
“Al-Xorazmiy” bolalar oromgohi
Yangibozor tumani, “Hayvat” MFY
Rekonstruksiya qilish
38.
2.
“Urganch” bolalar oromgohi
Urganch tumani, “K. Otaniyozov” MFY
Joriy taʼmirlash va qoʻshimcha obyekt qurish
Oʻzbekiston Respublikasi Prezidentining 2024-yil 29-maydagi PQ-199-son
qaroriga
2-ILOVA
Bino-inshootlari
va (yoki) yer uchastkalari
yozgi mavsumdan tashqari
payt
da hamkorlarga ijaraga beriladigan bolalar sogʻlomlashtirish oromgohlari
T/r
Oromgoh nomi
Oromgoh
m
anzili
Qoraqalpogʻiston Respublikasi
1.
“Oq kema” bolalar oromgohi
Moʻynoq tumani, “Boʻzatov” MFY
Jizzax viloyati
2.
“Zomin” bolalar oromgohi
Zomin tumani, “Qayirma” MFY
Qashqadaryo viloyati
3.
“Lochin” bolalar oromgohi
Shahrisabz tumani, “Miraki” MFY
4.
“Ziyo chashmalari” bolalar oromgohi
Shahrisabz tumani, “Loliston” MFY
Namangan viloyati
5.
“Mehrjon” bolalar oromgohi
Chust tumani, “Yuqori” MFY
Samarqand viloyati
6.
“Chorchinor” bolalar oromgohi
Urgut tumani, “Chorchinor” MFY
Surxondaryo viloyati
7.
“Xonjiza” bolalar oromgohi
Sariosiyo tumani, “Xonjiza” MFY
8.
“Beshbuloq” bolalar oromgohi
Sherobod tumani, “Qizilolma” MFY
9.
“Amudaryo” bolalar oromgohi
Termiz shahri, Fidokor koʻchasi
Toshkent viloyati
10.
“Anor” bolalar oromgohi
Boʻstonliq tumani, “Dumaloq” MFY
11.
“Ugam” bolalar oromgohi
Boʻstonliq tumani, “Xumson” MFY
Fargʻona viloyati
12.
“Soʻx” bolalar oromgohi
Soʻx tumani, “Istiqlol” MFY
Xorazm viloyati
13.
“Jayhun quyoshi” bolalar oromgohi
Xonqa tumani, “Navroʻz” MFY
Oʻzbekiston Respublikasi Prezidentining 2024-yil 29-maydagi PQ-199-son
qaroriga
3-ILOVA
Bolalarni sogʻlomlashtirish va aholi salomatligini tiklashga koʻmaklashish jamgʻarmasi mablagʻlari hisobidan qurilayotgan bolalar sogʻlomlashtirish oromgohlari
T/r
Oromgoh nomi
Oromgoh
m
anzili
Qurilish turi
Qoraqalpogʻiston Respublikasi
1.
“Jetkinshek” bolalar oromgohi
Nukus shahri, “Chimbay” MFY
Rekonstruksiya qilish
Andijon viloyati
2.
“Oq tulpor” bolalar oromgohi
Asaka tumani, “Yangiobod” MFY
Rekonstruksiya qilish
Buxoro viloyati
3.
“Buxoro” bolalar oromgohi
Buxoro shahri, “Gulchorbogʻ” MFY
Yangidan qurish
Jizzax viloyati
4.
“Kamalak” bolalar oromgohi
Yangiobod tumani, “Balandchaqir” MFY
Rekonstruksiya qilish
Qashqadaryo viloyati
5.
“Gulnora” bolalar oromgohi
Shahrisabz tumani, “Uloch” MFY
Rekonstruksiya qilish
Navoiy viloyati
6.
“Langar” bolalar oromgohi
Nurota tumani, “Chuya” MFY
Yangidan qurish
Namangan viloyati
7.
“Umid nihollari” bolalar oromgohi
Uychi tumani, “Gulbogʻ” MFY
Rekonstruksiya qilish
8.
“Oftobcha” bolalar oromgohi
Pop tumani, “Boyon” MFY
Rekonstruksiya qilish
Samarqand viloyati
9.
“Ibn Sino” bolalar oromgohi
Kattaqoʻrgʻon tumani, “Zarqoʻrgʻon” MFY
Rekonstruksiya qilish
Surxondaryo viloyati
10.
“Chashma” bolalar oromgohi
Denov tumani, “Koʻkabuloq” MFY
Rekonstruksiya qilish
Sirdaryo viloyati
11.
“Sirdaryo” bolalar oromgohi
Sirdaryo tumani, “Sholikor” MFY
Rekonstruksiya qilish
Toshkent viloyati
12.
“Beldersoy” bolalar oromgohi
Boʻstonliq tumani, “Namuna” MFY
Rekonstruksiya qilish
Toshkent shahri
13.
“Yangi Oʻzbekiston” bolalar oromgohi
Uchtepa tumani, “Oʻrikzor” MFY
Rekonstruksiya qilish
Fargʻona viloyati
14.
“Bilimdon” bolalar oromgohi
Fargʻona tumani, “Logʻon” MFY
Rekonstruksiya qilish
Xorazm viloyati
15.
“Humo” bolalar oromgohi
Qoʻshkoʻpir tumani, “Amirqum” MFY
Rekonstruksiya qilish
Oʻzbekiston Respublikasi Prezidentining 2024-yil 29-maydagi PQ-199-son
qaroriga
4-ILOVA
Kasaba uyushmalari tizimidagi bolalar sogʻlomlashtirish oromgohlarini qurish, taʼmirlash va saqlash xarajatlariga qayta yoʻnaltirish uchun maqbullashtirilayotgan mablagʻlar
T/r
Koʻrsatkichlar
M
aqbullashtiriladigan
mablagʻlar
(mln soʻm)
JAMI:
000,0
.
Jamoat ishlari jamgʻarmasiga transfertlar
60 000,0
.
Oila va xotin-qizlarni qoʻllab-quvvatlash davlat maqsadli jamgʻarmasiga transfertlar
50 000,0
.
Aholini tadbirkorlikka jalb qilish jamgʻarmasiga transfertlar
35 000,0
.
Hunarmandchilik va kasanachilikni qoʻllab-quvvatlash jamgʻarmasiga transfertlar
30 000,0
Oʻzbekiston Respublikasi Prezidentining 2024-yil 29-maydagi PQ-199-son
qaroriga
5-ILOVA
Mahalliy budjetlarning qoʻshimcha manbalari hisobidan bolalarning dam olishlarini tizimli tashkil etish va sogʻlomlashtirish ishlarini yanada takomillashtirish maqsadida 2024-2025-yillar davomida har yili ajratiladigan mablagʻlar
T/r
Hududlar nomi
Mahalliy budjetlardan ajratiladigan mablagʻlar
(mln s
oʻm)
Jami:
105 000
1.
Qoraqalpogʻiston Respublikasi
4 030
2.
Andijon viloyati
5 800
3.
Buxoro viloyati
4 445
4.
Jizzax viloyati
3 610
5.
Qashqadaryo viloyati
13 010
6.
Navoiy viloyati
8 390
7.
Namangan viloyati
4 710
8.
Samarqand viloyati
5 390
9.
Surxondaryo viloyati
5 175
10.
Sirdaryo viloyati
1 325
11.
Toshkent viloyati
12 400
12.
Fargʻona viloyati
7 450
13.
Xorazm viloyati
5 085
14.
Toshkent shahri
24 180
Oʻzbekiston Respublikasi Prezidentining 2024-yil 29-maydagi PQ-199-son
qaroriga
6-ILOVA
Yer maydoni
oʻrmon xoʻjaliklari fondlari balansida boʻlgan va toifasi oʻzgartiril
adigan
YER UCHASTKALARI
T/r
T/r
Oromgoh nomi
Manzili
Oromgohning jami yer maydoni (gektar)
Andijon viloyati
1.
1.
“Quyoshcha” bolalar oromgohi
Boʻz tumani, “Mustaqillikning 15 yilligi” MFY
3,0
2.
2.
“Oq tulpor” bolalar oromgohi
Asaka tumani, “Yangiobod” MFY
5,8
3.
3.
“Asaka” bolalar oromgohi
Asaka tumani, “Niyozbotir” MFY
6,25
4.
4.
“Burgut” bolalar oromgohi
Izboskan tumani, “Elatan” MFY
6,0
5.
5.
“Oltinkoʻl” bolalar oromgohi
Oltinkoʻl tumani, “Xondibogʻi” MFY
2,7
Samarqand viloyati
6.
1.
“Ibn Sino” bolalar oromgohi
Kattaqoʻrgʻon tumani, “Zarqoʻrgʻon” MFY
5,0
(Qonunchilik maʼlumotlari milliy bazasi, 30.05.2024-y., 07/24/199/0378-son; 13.01.2025-y., 06/25/1/0022-son)